**Kisarazu** (jap. 木更津市, *Kisarazu-shi*) on Japanin kaupunki Honshūn saarella Kantōn alueella Chiban prefektuurissa. Se sijaitsee prefektuurin länsiosassa Bōsōn niemimaalla Tokionlahden rannikolla. Kaupunki on rakentunut Obitsujoen alajuoksulle. Sisämaassa siihen kuuluu alueita Shimōsan ylängön reunamilta. Kisarazussa on 136 058 asukasta (heinäkuussa 2020) ja sen pinta-ala on 138,95 neliökilometriä.

Asutus Kisarazun alueella on vanhaa: kaupungista on löydetty lukuisia *kofun*-hautakumpuja hautalahjoineen. Edo-kaudella Kisarazu kehittyi satamapaikkakuntana suoraan Tokugawa-bakufun hallinnassa; se sai sotilashallinnolta erioikeuksia, koska kisarazulaisia oli osallistunut Osakan saartoon 1600-luvun alussa. Myöhemmin 1930-luvulla Kisarazuun rakennettiin keisarillisen Japanin laivaston lentotukikohta ja uusi satama, joiden ansiosta kaupunki vilkastui merkittävästi. Kaupunkioikeudet Kisarazu sai vuonna 1942, kun Kisarazun maaseutukaupunkiin liitettiin kolme kyläkuntaa. Toisen maailmansodan jälkeen kaupunkiin sijoittui terästeollisuutta osana laajempaa Keiyōn teollisuusvyöhykettä. Se on kasvanut myös yhtenä Suur-Tokion esikaupungeista. Kaupunkiin kuuluvilla maaseutualueilla viljellään riisiä, vihanneksia ja hedelmiä sekä harjoitetaan karjankasvatusta.

Kisarazun nähtävyyksiä ovat esimerkiksi Ōdayaman puisto näkötorneineen, Kisarazun kaupunginmuseo Kinnosuzu ja *Shōjō-ji no tanukibayashi* -lastenlaulusta kuuluisa Shōjō-jin buddhalainen temppeli. Kaupungin rannikko tunnetaan simpukoiden poimimisalueena (*shiohigari*). Edo-kauden kuuluisa kabukinäytelmä *Kirare Yosaburō* sijoittuu kaupunkiin. Kisarazua palvelevat JR Higashi-Nihonin Uchibō-linja ja Kururi-linja. Kaupungista johtaa silta- ja tunneliyhteys Tōkyōwan Aqua Line Tokionlahden vastarannalle Kawasakiin.

Kuvia
-----

* Yatsurugi Hachiman-jinjaYatsurugi Hachiman-jinja
* Egawan rannikkoaEgawan rannikkoa
* Tōkyōwan Aqua Linen siltaTōkyōwan Aqua Linen silta
* Nakanoshiman suursiltaNakanoshiman suursilta

Lähteet
-------

1. 1 2 3 4  市の位置・地勢・歴史 Kisarazu City. Viitattu 04.08.2020.
2. 1 2  常住人口 Kisarazu City. Viitattu 04.08.2020.
3. 1 2  市のシンボル Kisarazu City. Viitattu 04.08.2020.
4. 1 2 3  ブリタニカ国際大百科事典 小項目事典: 木更津市 Kotobank. Viitattu 04.08.2020.
5. 1 2 3  日本大百科全書: 木更津（市） Kotobank. Viitattu 04.08.2020.

Aiheesta muualla
----------------

* Kuvia tai muita tiedostoja aiheesta **Kisarazu** Wikimedia Commonsissa

* Kaupungin internetsivut (japaniksi)

  


|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

| * n
* k
* m
Chiban prefektuuri |
| --- |
|  |
| Kaupungit | 
* Abiko
* Asahi
* Chiba (pääkaupunki)
* Chōshi
* Funabashi
* Futtsu
* Ichihara
* Ichikawa
* Inzai
* Isumi
* Kamagaya
* Kamogawa
* Kashiwa
* Katori
* Katsuura
* Kimitsu
* Kisarazu
* Matsudo
* Minami-Bōsō
* Mobara
* Nagareyama
* Narashino
* Narita
* Noda
* Ōami-Shirasato
* Sakura
* Sanmu
* Shiroi
* Sodegaura
* Sōsa
* Tateyama
* Tōgane
* Tomisato
* Urayasu
* Yachimata
* Yachiyo
* Yotsukaidō

 |  |
|  |
| Kunnatpiirikunnittain | **Awan piirikunta** (Kyonan) · **Chōsein piirikunta** (Chōnan · Chōsei · Ichinomiya · Mutsuzawa · Nagara · Shirako) · **Inban piirikunta** (Sakae · Shisui) · **Isumin piirikunta** (Onjuku · Ōtaki) · **Katorin piirikunta** (Kōzaki · Tako · Tōnoshō) · **Sanbun piirikunta** (Kujūkuri · Shibayama · Yokoshiba-Hikari) |

 |